en en en es en en en en en en en en en en en az en en en en en fr en en en en en en en ml en ml ml ml ml ml ml ml ml ml ml ml ml ml ml en en en ml nl ml nl ml fr ml en ml nl ml nl ml nl ml en ml en ml nl ml en ml en ml fr ml en ml nl ml en ml en ml en ml en ml en ml nl ml en ml nl ml en ml en ml nl ml fr ml nl ml nl ml nl ml nl ml nl ml nl es es tr es en
Kerala Malar - Online Malayalam News Portal
Home Homepage News Sports Editorial Tech Politics Business Education Movies Articles Opinion Contact Us
സിപിഎം 21-ാം കോണ്‍ഗ്രസ് വിശാഖപട്ടണത്തുവച്ച് ജനറല്‍ സെക്രട്ടറി കിരീടം യച്ചൂരിയുടെ തലയില്‍ ചൂടിയപ്പോള്‍ അത് പാര്‍ട്ടിയുടെ യുവത്വത്തിന്റെ മുഖമായി.
പാര്‍ട്ടിക്കുള്ളിലെ തിരുത്തല്‍വാദി, വിമതന്‍ എന്നൊക്കെയാണ് സീതാറം യച്ചൂരി അറിയപ്പെട്ടിരുന്നത്. നിര്‍ണായകമായ പല വിഷയങ്ങളിലും സ്വന്തമായ നിലപാടുകള്‍ യച്ചൂരി സ്വീകരിച്ചിട്ടുണ്ട്. ദേശീയ നേതൃത്വത്തെ പരസ്യമായി വിമര്‍ശിച്ചും ബദല്‍ രേഖകളിലൂടെ വെല്ലുവിളിച്ചും സിപിഎമ്മിനെ ചില ഘട്ടങ്ങളില്‍ വട്ടംചുറ്റിച്ചിട്ടുമുണ്ട്.  എങ്കിലും ഒരിക്കലും പാര്‍ട്ടി അച്ചടക്കത്തിന്റെ ലക്ഷ്മണരേഖ താണ്ടാന്‍ അദ്ദേഹം മുതിര്‍ന്നിട്ടില്ല.
പ്രകാശ് കാരാട്ടിനു പിന്നാലെ ജവഹര്‍ലാല്‍ നെഹ്‌റു യൂണിവേഴ്‌സിറ്റി (ജെഎന്‍യു)യിലെ എസ്എഫ്‌ഐ പ്രവര്‍ത്തനത്തിലൂടെ രാഷ്ട്രീയത്തില്‍ ചുവടുവെച്ച സീതാറാം യച്ചൂരി പാര്‍ട്ടിയില്‍ ഹര്‍കൃഷന്‍ സിങ് സൂര്‍ജിത്തിന്റെ ശിക്ഷ്യനായിട്ടാണ് അറിയപ്പെടുന്നത്. സൂര്‍ജിത്തിനെ പോലെ തന്നെ രാഷ്ട്രീയാതീത ബന്ധങ്ങള്‍ യച്ചൂരിക്കുമുണ്ട്. സിപിഎം പുറത്തുനിന്നു പിന്താങ്ങിയ വി പി സിങിന്റെ കാലത്തെ ദേശീയ മുന്നണിയുടെയും, 1996-97ലെ ഐക്യ മുന്നണി സര്‍ക്കാരുകളുടെയും നിലനില്‍പ്പിന്റെ സൂത്രധാരകന്‍ സൂര്‍ജിത് ആയിരുന്നു. സൂര്‍ജിത്തുമായുള്ള അടുപ്പത്തിന്റെ ഫലമായിട്ടാകാം സൂര്‍ജിത്തിനെ പോലെ യച്ചൂരിയും സോണിയാഗാന്ധിയുടെ 'കിച്ചന്‍ ക്യാബിനറ്റില്‍' (അടുക്കള മന്ത്രിസഭ) ഒരുകാലത്ത് സജീവ സാന്നിധ്യമായത്.
കാരാട്ടിനെ പോലെ യച്ചൂരിയും ജെഎന്‍യുവിന്റെ സന്തതിയാണെങ്കിലും രണ്ടുപേരും തമ്മില്‍ ഒരു പ്രധാന വൈരുധ്യമുണ്ട്. കാരാട്ട് തത്വശാസ്ത്രം മുറുകെ പിടിക്കുന്നയാളാണ്. മറിച്ച് യച്ചൂരിയാകട്ടെ പ്രായോഗികതയുടെ പ്രതീകവും.
ലോക്‌സഭാ തെരഞ്ഞെടുപ്പ് പരാജയം മുതല്‍ ഇങ്ങോട്ട് കാരാട്ടിന്റെ നേതൃത്വത്തെ ചോദ്യം ചെയ്തവരില്‍ യച്ചൂരിയും ഉണ്ടായിരുന്നു. അമേരിക്കയുമായുള്ള ആണവക്കരാറിന്റെ പേരില്‍ യുപിഎ സര്‍ക്കാരിനുള്ള പിന്തുണ പിന്‍വലിച്ചത് ശരിയായ സമയത്തല്ലെന്നും കോണ്‍ഗ്രസിന്റെ ശക്തി കുറച്ചുകണ്ടതാണ് 2009ലെ തെരഞ്ഞെടുപ്പില്‍ പാര്‍ട്ടിക്ക് നേട്ടമുണ്ടാക്കാനാകാതെ പോയതിന്റെ കാരണമെന്നും യച്ചൂരി തുറന്നടിച്ചു. പാര്‍ട്ടി സ്വീകരിച്ചുവന്ന അടവുനയം ചര്‍ച്ചയായപ്പോഴെല്ലാം ഇരുവരും രണ്ടുവഴിക്കാണെന്ന് വെളിപ്പെട്ടു. അടവുനയത്തില്‍ പിഴവു പറ്റിയെന്ന് കാരാട്ടും അതല്ല, അടവുനയം നടപ്പാക്കിയ രീതിയാണ് പാളിയതെന്ന് ബദല്‍ രേഖയിലൂടെ യച്ചൂരിയും വാദമുയര്‍ത്തി.
പി സുന്ദരയ്യയ്ക്ക് ശേഷം ആന്ധ്രാപ്രദേശില്‍ നിന്നും ഒരാള്‍ സിപിഎമ്മിന്റെ അമരത്ത് എത്തുന്നത് ഇതാദ്യമായിട്ടാണ്. പഴയ മദ്രാസ് സംസ്ഥാനത്തില്‍ ഒരു തെലുങ്കു കുടുംബത്തില്‍ 1952 ഓഗസ്റ്റ് 12ന് സോമയാജലു യച്ചൂരിയുടെയും കല്‍പകം യച്ചൂരിയുടെയും മകനായി ചെന്നൈയില്‍ ആയിരുന്നു സീതാറാം യച്ചൂരിയുടെ ജനനം. യച്ചൂരി സീതാരാമ റാവു എന്നാണ് യഥാര്‍ഥ പേര്. പേരിന്റെ അറ്റത്തുനിന്നും ജാതി മുറിച്ചുമാറ്റാന്‍ യച്ചൂരി പ്രേരിപ്പിച്ചത് പി സുന്ദരയ്യുടെ മാതൃകയാണ്. സുന്ദരരാമ റെഡ്ഡിയില്‍ നിന്നാണ് പി സന്ദരയ്യ എന്ന മാറ്റം.
മകന്‍ കമ്യൂണിസം പഠിക്കണമെന്ന് ഒരിക്കലും ആഗ്രഹിക്കാത്ത മാതാപിതാക്കള്‍. പരീക്ഷകളില്‍ ഒന്നാമനായി സര്‍ക്കാരില്‍ ഉന്നതസ്ഥാനീയനാകണമെന്ന് മാത്രമാണ് ആ മാതാപിതാക്കള്‍ ആഗ്രഹിച്ചത്. സീതാറാം പതിനൊന്നാം ക്ലാസിലെ ബോര്‍ഡ് പരീക്ഷയില്‍ രാജ്യത്ത് ഒന്നാമനായി. ഡല്‍ഹി സെന്റ് സ്റ്റീഫന്‍സ് കോളജില്‍ സാമ്പത്തികശാസ്ത്ര ബിരുദത്തിനും നല്ല മാര്‍ക്ക് ലഭിച്ചു. ബിരുദാനന്തര ബിരുദധാരിയായി.
ജവാഹര്‍ലാല്‍ നെഹ്‌റു സര്‍വകലാശാലയില്‍ ബിരുദാനന്തരബിരുദ വിദ്യാര്‍ഥിയായിരിക്കുമ്പോഴാണ് രാഷ്ട്രീയത്തില്‍ ആകൃഷ്ടനാകുന്നത്; എസ്എഫ്‌ഐയിലൂടെ. ജെഎന്‍യുവില്‍ വിദ്യാര്‍ഥി യൂണിയന്‍ പ്രസിഡന്റായി തെരഞ്ഞെടുക്കപ്പെട്ട അദ്ദേഹം അടിയന്തരാവസ്ഥക്കാലത്തു ജയിലിലും കഴിഞ്ഞു. ബാങ്ക് കൊള്ള, ഇറാനിലെ ഷായ്‌ക്കെതിരെയുള്ള പ്രകടനം എന്നിങ്ങനെ പല കുറ്റങ്ങള്‍ ചുമത്തിയാണു ജയിലിലടച്ചത്. അതുമൂലം പിഎച്ച്ഡി പഠനം ഉപേക്ഷിക്കേണ്ടി വന്നു.
1980ല്‍ എസ്എഫ്‌ഐയുടെ ദേശീയ പ്രസിഡന്റായി. പിന്നീട് 1988ല്‍ തിരുവനന്തപുരത്തെ പാര്‍ട്ടി കോണ്‍ഗ്രസില്‍ കേന്ദ്ര കമ്മിറ്റിയിലെത്തി. യെച്ചൂരിക്ക് ഒപ്പം അന്ന് എസ് രാമചന്ദ്രന്‍പിള്ളയും അനില്‍ ബിശ്വാസും കേന്ദ്ര കമ്മിറ്റിയിലെത്തി. 1992ല്‍ പൊളിറ്റ്ബ്യൂറോയില്‍ അംഗമാകുമ്പോള്‍ 38 ആയിരുന്നു യെച്ചൂരിയുടെ പ്രായം. പിബിയിലെ ഏറ്റവും പ്രായം കുറഞ്ഞ അംഗമായിരുന്നു അദ്ദേഹം.
2005 ജൂലൈയില്‍ ബംഗാളില്‍ നിന്ന് രാജ്യസഭയിലേക്കു തെരഞ്ഞെടുക്കപ്പെട്ടു.
യച്ചൂരി രാജ്യസഭയിലെത്തുന്നത് പശ്ചിമബംഗാളില്‍ നിന്നും 2005 ജൂലൈയിലാണ്. ശ്രദ്ധിക്കപ്പെട്ട പാര്‍ലമെന്റ് അംഗമായിരുന്നു യച്ചൂരി. രാജ്യസഭയിലെ നിര്‍ണായക വിഷയങ്ങില്‍ പലതിലും യച്ചൂരിയുടെ സംഭാനനകള്‍ കാണാം.
പത്രപ്രവര്‍ത്തകയായ സീമ ചിസ്തിയാണ് ഭാര്യ. ബിബിയുടെ ഹിന്ദി സര്‍വീസിന്റെ മുന്‍ ഡല്‍ഹി എഡിറ്ററായ സീമ ഇന്ത്യന്‍ എക്‌സ്പ്രസിന്റെ ഡല്‍ഹി റസിഡന്റ് എഡിറ്ററാണ്. മൂന്നു മക്കളുണ്ട്.
എഴുുത്തുകാരന്‍ കൂടിയാണ് യച്ചൂരി. ലെഫ്റ്റ് ഹാന്‍ഡ് ഡ്രൈവ്, വോട്ട് ഈസ് ദിസ് ഹിന്ദു രാഷ്ട്ര, സോഷ്യലിസം ഇന്‍ úട്വന്റിഫസ്റ്റ് സെഞ്ചുറി, കമ്യൂണലിസം വേര്‍സസ് സെക്യുലറിസം, ഘ്രിന കി രാജ്‌നീതി, പീപ്പിള്‍സ് ഡയറി ഓഫ് ഫ്രീഡം മൂവ്‌മെന്റ്, úദ് ഗ്രേറ്റ് റിവോള്‍ട്ട്: എ ലെഫ്റ്റ് അപ്രൈസല്‍, ഗ്ലോബല്‍ ഇക്കണോമിക് ക്രൈസിസ്-എ മാര്‍ക്‌സിസ്റ്റ് പെര്‍സ്‌പെക്ടീവ് എന്നിവ പ്രധാന കൃതികളാണ്.
പാര്‍ട്ടിയെ ശക്തിപ്പെടുത്തുക എന്ന ഭാരിച്ച ഉത്തരവാദിത്വമാണ് 62-ാം വയസില്‍ സിപിഎമ്മിന്റെ അമരക്കാരനായപ്പോള്‍ യച്ചൂരിക്ക് നിര്‍വഹിക്കാനുള്ളത്.
comments powered by Disqus. comments powered by Disqus
സി രാധാകൃഷ്ണന്‍; മാനവികതയുടെ സ്പന്ദനം കേള്‍പ്പിച്ച എഴുത്തുകാരന്‍
വീണ ലോകം കീഴടക്കി; പഴഞ്ചന്‍ ടയറുകളിലൂടെ
സുധാകര്‍ റെഡ്ഡി; വീര തെലങ്കാനയുടെ പുത്രന്‍
അമര്‍ചിത്രകഥയുടെ സ്രഷ്ടാവ് അനന്ത് പൈ ഓര്‍മയായിട്ട് നാലു വര്‍ഷം
വിടിയെന്ന ഈ നവോത്ഥാന നായകന്‍ ഓര്‍മയായിട്ട് 32 വര്‍ഷം
ആം ആദ്മി കെജരിവാള്‍ ആരാണ്?
സൂര്യകിരീടം വീണുടഞ്ഞിട്ട് ഇന്ന് അഞ്ച് വര്‍ഷം
ഇന്ന് ബാബ ആംതേയുടെ ചരമവാര്‍ഷികദിനം
ഡോ. സക്കീര്‍ ഹുസൈന്റെ ജന്മ വാര്‍ഷിക ദിനം ഇന്ന്
നടന വൈഭവത്തിന്റെ ഓര്‍മകളില്‍ ഏഴു വര്‍ഷം
വിടവാങ്ങിയത് എല്ലാത്തിനും സാക്ഷിയായ 'കോമണ്‍മാന്‍'
എം.ടി. ക്ക് ലിംകാ ബുക്കിന്റെ ആദരം
ഇന്ത്യന്‍ ഓഫ് ദി ഇയര്‍; പി.വിജയന്‍ ഐപിഎസ് മുന്നേറുന്നു
നിത്യഹരിത നായകന്റെ ഓര്‍മകളില്‍ 26 വര്‍ഷം
ആരാണ് മൈത്രിപാല സിരിസേന ?
ശാസ്ത്ര പിതാവിന്റെ ഓര്‍മകളില്‍ 373 വര്‍ഷം
ദാരിദ്രത്തില്‍ നിന്ന് ഐപിഎസ്: ഇപ്പോള്‍ പേഴ്‌സണ്‍ ഓഫ് ദ ഇയര്‍ അവാര്‍ഡിലേക്ക്
സകലകലാ വല്ലഭന്‍; കലാകാരനായ ശാസ്ത്രജ്ഞന്‍
മലയാളത്തിന്റെ പ്രിയ കഥാകാരന്‍ മലയാറ്റൂര്‍ ഓര്‍മ്മയായിട്ട് 17 വര്‍ഷം
മറക്കാനാകാത്ത മുഹമ്മദ് റഫി ശബ്ദത്തിന് 90 വയസ്
വൈലോപ്പിള്ളിയുടെ ഓര്‍മ്മകള്‍ക്ക് 29 വയസ്
ഗണ്‍ ലോബിക്ക് തിരിച്ചടി നല്‍കിയ വിവേക് മൂര്‍ത്തി
കെ പി അപ്പന്‍ ഓര്‍മയായിട്ട് ഇന്ന് 6 വര്‍ഷം
തോപ്പില്‍ ഭാസി എന്ന ആചാര്യന്‍
ദേവ് ആനന്ദ് അരങ്ങൊഴിഞ്ഞിട്ട് ഇന്ന് രണ്ടു വര്‍ഷം
ഇന്ദിര ഗോസ്വാമി ഓര്‍മ്മയായിട്ട് 3 വര്‍ഷം
സച്ചിന്‍ ക്രീസിനോട് വിട ചൊല്ലിയിട്ട് ഇന്ന് ഒരു വര്‍ഷം
കെ.ആര്‍. നാരായണന്‍ പുരസ്‌കാരം ജസ്റ്റിസ് കൃഷ്ണയ്യര്‍ക്ക്
രൂപം ഷാരൂഖിനെ പോലെ; പ്രശാന്തിന് ഒരു മാസം ലഭിക്കുന്നത്് ഏഴര ലക്ഷം
All rights Reserved 2017 © Kerala Malar